ประกาศศูนย์อำนวยการรักษาความสงบเรียบร้อยประกาศศูนย์อำนวยการรักษาความสงบเรียบร้อยฉบับที่ ๑/๒๕๕๗เรื่องห้ามบุคคลเข้าหรือต้องออกจากบริเวณพื้นที่ อาคาร หรือสถานที่ที่กำหนด และห้ามใช้เส้นทางคมนาคมหรือการใช้ยานพาหนะ[๑] ตามที่ได้มีประกาศ เรื่องพื้นที่ปรากฏเหตุการณ์อันกระทบต่อความมั่นคงภายในราชอาณาจักร ลงวันที่ ๑๘ มีนาคม๒๕๕๗ ให้เขตพื้นที่กรุงเทพมหานคร จังหวัดนนทบุรี อำเภอลาดหลุมแก้ว จังหวัดปทุมธานีและอำเภอบางพลี จังหวัดสมุทรปราการเป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักร ทั้งนี้ ให้มีผลบังคับใช้ระหว่างวันที่ ๑๙มีนาคม ๒๕๕๗ ถึงวันที่ ๓๐ เมษายน ๒๕๕๗ และมีข้อกำหนดออกตามความในมาตรา ๑๘แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ ลงวันที่ ๑๘มีนาคม ๒๕๕๗ ซึ่งได้มอบอำนาจให้ ผู้อานวยการรักษาความมั่นคงภายในราชอาณาจักร ผู้อำนวยการศูนย์อำนวยการหรือผู้ที่ได้รับมอบหมายจากผู้อำนวยการรักษาความมั่นคงภายในราชอาณาจักรหรือผู้อำนวยการศูนย์อำนวยการจะกำหนดเงื่อนเวลาในการปฏิบัติตามข้อกำหนดหรือเงื่อนไขในการปฏิบัติของพนักงานเจ้าหน้าที่ตามที่เห็นสมควรเพื่อมิให้มีการปฏิบัติที่ก่อให้เกิดความเดือดร้อนแก่ประชาชนเกินสมควรแก่เหตุได้นั้นเพื่อประโยชน์ในการป้องกัน ปราบปราม ระงับ ยับยั้งและแก้ไขหรือบรรเทาเหตุการณ์ในพื้นที่ตามวรรคหนึ่งให้เป็นไปด้วยความเรียบร้อยและเกิดประสิทธิภาพสามารถป้องกันควบคุมไม่ให้สถานการณ์ขยายลุกลามจนเกิดความรุนแรงส่งผลกระทบต่อความมั่นคงภายในราชอาณาจักรรวมทั้งการบริหารราชการแผ่นดินของรัฐ อาศัยอำนาจตามความในข้อ ๒ ข้อ ๔ และวรรคสามของข้อกำหนดออกตามความในมาตรา ๑๘ แห่งพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑ ผู้อำนวยการศูนย์อำนวยการรักษาความสงบเรียบร้อยจึงออกประกาศกำหนด ดังนี้ข้อ ๑ ห้ามบุคคลหรือกลุ่มบุคคลใดซึ่งมีพฤติการณ์อันอาจก่อให้เกิดความไม่สงบหรือกระทำการยั่วยุปั่นป่วนต่อการปฏิบัติงานของเจ้าหน้าที่หรือพนักงานเจ้าหน้าที่หรือมีพฤติการณ์อันเป็นการใช้สิทธิเสรีภาพที่ละเมิดสิทธิเสรีภาพของบุคคลอื่นเข้าหรือต้องออกจากบริเวณพื้นที่ อาคาร หรือสถานที่ ดังต่อไปนี้เว้นแต่ได้รับอนุญาตหรือได้รับคำสั่งจากพนักงานเจ้าหน้าที่(๑) ทำเนียบรัฐบาล(๒) รัฐสภา(๓) กระทรวงมหาดไทย(๔) กระทรวงพลังงาน (ศูนย์เอนเนอยี่ คอมเพล็กซ์ ถนนวิภาวดี)(๕) ศูนย์ราชการแจ้งวัฒนะ(๖) ส่วนราชการ รัฐวิสาหกิจ องค์กรส่วนท้องถิ่น และหน่วยงานของรัฐอื่นรวมถึงศาล และองค์กรอิสระตามรัฐธรรมนูญทั้งนี้ ให้รวมถึงพื้นที่บริเวณถนน ทางเท้า คูคลอง และพื้นที่สาธารณะต่อเนื่องไปอีกในรัศมี ๕๐ เมตรข้อ ๒ ห้ามบุคคลหรือกลุ่มบุคคลใดซึ่งมีพฤติการณ์ตามข้อ๑ เข้าหรือต้องออกจากบริเวณพื้นที่ ดังต่อไปนี้ เว้นแต่ได้รับอนุญาตหรือได้รับคำสั่งจากพนักงานเจ้าหน้าที่(๑) ถนนพิษณุโลก ตั้งแต่แยกวังแดง ถึงแยกนางเลิ้ง(๒) ถนนราชดำเนินนอก ตั้งแต่พระรูป ถึงแยกผ่านฟ้า(๓) ถนนราชดำเนินกลาง ตั้งแต่แยกอนุสาวรีย์ประชาธิปไตย ถึงแยกผ่านฟ้า(๔) ถนนพระราม ๕ ตั้งแต่แยกวัดเบญจ ถึงสะพานอรทัย(๕) ถนนนครสวรรค์ ตั้งแต่แยกผ่านฟ้า ถึงแยกจักรพรรดิพงษ์(๖) ถนนหลานหลวง ตั้งแต่แยกผ่านฟ้า ถึงแยกหลานหลวง(๗) ถนนแจ้งวัฒนะ ตั้งแต่จุดกลับรถหน้าบริษัทไปรษณีย์ไทย จากัดถึงแยกคลองประปา(๘) ถนนราชดำริ ตั้งแต่แยกราชดำริ ถึงแยกศาลาแดง(๙) ถนนมหาไชย ตั้งแต่แยกสำราญราษฎร์ ถึงแยกป้อมมหากาฬ(๑๐) ถนนอัษฎางค์ ตั้งแต่แยกสะพานข้างโรงสี ถึงแยกสะพานมอญทั้งนี้ ให้รวมถึงพื้นที่บริเวณถนน ทางเท้า คูคลอง และพื้นที่สาธารณะต่อเนื่องไปอีกในรัศมี ๕๐ เมตรข้อ ๓ ห้ามบุคคลหรือกลุ่มบุคคลใดซึ่งมีพฤติการณ์ตามข้อ๑ ใช้เส้นทางคมนาคม หรือการใช้ยานพาหนะ ในเส้นทางตามข้อ ๒เว้นแต่ได้รับอนุญาตจากพนักงานเจ้าหน้าที่ข้อ ๔ ห้ามบุคคลหรือกลุ่มบุคคลใดซึ่งมีพฤติการณ์ตามข้อ๑ จอดยานพาหนะใด ๆ กีดขวางการจราจรในเส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๕ ห้ามยานพาหนะใด ๆที่บรรทุกเครื่องมืออุปกรณ์ที่นำมาใช้หรือสนับสนุนการกระทำเพื่อขัดขวางการปฏิบัติหน้าที่ของพนักงานเจ้าหน้าที่ในการรักษาความสงบเรียบร้อยเช่น ทราย ปูนซีเมนต์ กระสอบ ไม้ไผ่ ยางรถยนต์ หรือเครื่องขยายเสียงที่มีกำลังขยายตั้งแต่๑ กิโลวัตต์ขึ้นไป เป็นต้น ใช้เส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๖ ห้ามยานพาหนะใด ๆที่บรรทุกอาวุธปืน เครื่องกระสุนปืน สิ่งเทียมอาวุธปืนวัตถุระเบิดชิ้นส่วนของอาวุธหรือวัตถุระเบิด ดอกไม้เพลิง สารเคมีใด ๆที่อาจก่อให้เกิดอันตรายต่อชีวิตหรือร่างกายของประชาชน หรือสิ่งปฏิกูลใช้เส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๗ ห้ามใช้ยานพาหนะใด ๆ กระทำการที่เป็นการรบกวนความเป็นอยู่โดยปกติสุขของประชาชนหรืออาจก่อให้เกิดความไม่สงบเรียบร้อยหรือที่เป็นการยั่วยุหรือปั่นป่วนการปฏิบัติงานของเจ้าพนักงานหรือพนักงานเจ้าหน้าที่ในพื้นที่ที่ประกาศตามวรรคหนึ่งข้อ ๘ ห้ามผู้ขับขี่และผู้โดยสารยานพาหนะใดๆ ในพื้นที่ที่ประกาศตามวรรคหนึ่ง พกพาอาวุธปืน เครื่องกระสุนปืนสิ่งเทียมอาวุธปืน วัตถุระเบิด ชิ้นส่วนของอาวุธหรือวัตถุระเบิด ดอกไม้เพลิงหรือสารเคมีใด ๆ ที่อาจก่อให้เกิดอันตรายต่อชีวิตหรือร่างกายของประชาชนเว้นแต่ได้รับอนุญาตจากพนักงานเจ้าหน้าที่ข้อ ๙ ห้ามนำรถบรรทุกน้ำมันเชื้อเพลิงแก๊ส สารเคมี หรือวัตถุอันตรายใด ๆ ใช้เส้นทางคมนาคมในพื้นที่ที่ประกาศตามวรรคหนึ่งเว้นแต่ได้รับอนุญาตจากพนักงานเจ้าหน้าที่ข้อ ๑๐ ให้ผู้ประกอบกิจการสถานบริการน้ามันเชื้อเพลิงหรือแก๊สในพื้นที่ที่ประกาศตามวรรคหนึ่งควบคุมการเก็บรักษาน้ำมันเชื้อเพลิง แก๊สและรถบรรทุกสิ่งดังกล่าวให้อยู่ในสภาพที่เหมาะสมและปลอดภัยให้ผู้ประกอบกิจการตามวรรคหนึ่ง แจ้งให้พนักงานเจ้าหน้าที่ทราบโดยพลันเมื่อพบว่ามีการกระทำอันเป็นการยักย้ายหรือถ่ายเทน้ำมันเชื้อเพลิงหรือแก๊สที่อยู่ในความครอบครองของตนในลักษณะที่ผิดไปจากการยักย้ายหรือถ่ายเทน้ำมันเชื้อเพลิงหรือแก๊สในทางการค้าปกติของผู้ประกอบกิจการนั้นข้อ ๑๑ ให้ผู้อำนวยการรักษาความมั่นคงภายในราชอาณาจักรผู้อำนวยการศูนย์อำนวยการรักษาความสงบเรียบร้อยหรือผู้ซึ่งได้รับมอบหมายซึ่งเป็นพนักงานเจ้าหน้าที่ชั้นสัญญาบัตรหรือเทียบเท่าเป็นผู้ดำเนินการตามประกาศนี้ข้อ ๑๒ ประกาศกำหนดนี้ให้มีผลบังคับใช้ระหว่างวันที่๑๙ มีนาคม ๒๕๕๗ ถึงวันที่ ๓๐ เมษายน ๒๕๕๗ประกาศณ วันที่ ๑๙ มีนาคม พ.ศ. ๒๕๕๗ร้อยตำรวจเอกเฉลิม อยู่บำรุงรัฐมนตรีว่าการกระทรวงแรงงานผู้อำนวยการศูนย์อำนวยการรักษาความสงบเรียบร้อยปริยานุช/ผู้จัดทำ๒๕ มีนาคม ๒๕๕๗กฤษดายุทธ/ผู้ตรวจ๒๕ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๑ ง/หน้า ๑๒/๑๙ มีนาคม ๒๕๕๗